CELEX: 32005D0216
Language: da
Date: 2005-03-09 00:00:00
Title: 2005/216/EF: Kommissionens beslutning af 9. marts 2005 om ændring af beslutning 2003/828/EF for så vidt angår fritagelser fra udtransportforbuddet for indenlandske flytninger af dyr (meddelt under nummer K(2005) 544) (EØS-relevant tekst).

16.3.2005   
            
            
               DA
            
            
               Den Europæiske Unions Tidende
            
            
               L 69/39
            
         
      KOMMISSIONENS BESLUTNING
   
   af 9. marts 2005
   om ændring af beslutning 2003/828/EF for så vidt angår fritagelser fra udtransportforbuddet for indenlandske flytninger af dyr
   (meddelt under nummer K(2005) 544)
   (EØS-relevant tekst)
   (2005/216/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (1), særlig artikel 9, stk. 1, litra c), og artikel 12, og
   ud fra følgende betragtninger:
   
               (1)
            
            
               Kommissionens beslutning 2003/828/EF af 25. november 2003 om beskyttelses- og overvågningszoner i forbindelse med bluetongue (2) blev vedtaget på baggrund af bluetonguesituationen i de områder i Fællesskabet, der var berørt af udbrud af denne sygdom. Ved nævnte beslutning afgrænses beskyttelses- og overvågningszoner (»spærrezoner«) i overensstemmelse med specifikke epidemiologiske forhold, ligesom der fastsættes betingelser for fritagelse fra udtransportforbuddet i direktiv 2000/75/EF for visse flytninger af dyr samt sæd, æg og embryoner herfra ud af og gennem disse zoner.
            
         
               (2)
            
            
               I nogle dele af de områder i Fællesskabet, der er berørt af bluetongue, er vektoren som følge af vinteren ophørt med at være aktiv, således at der ikke længere er spredning af bluetonguevirus.
            
         
               (3)
            
            
               Der bør derfor fastsættes bestemmelser om fritagelser fra udtransportforbuddet for dyr i de berørte dele af spærrezonerne i perioder, hvor det er påvist, at der ikke er nogen forekomst af virus eller vektorer.
            
         
               (4)
            
            
               Når der, efter at vektoren er ophørt med at være aktiv, er forløbet et tidsrum, som er længere end serokonverteringsperioden, kan seronegative dyr flyttes fra spærrezonerne med et acceptabelt risikoniveau, da de ikke kan være eller blive smittet. Dyr, der er seropositive, men virologisk negative (PCR-negative), kan også flyttes, da de ikke er eller kan blive viræmiske.
            
         
               (5)
            
            
               Dyr, der er født, efter at vektoren er ophørt med at være aktiv, kan ikke blive smittet og kan derfor flyttes fra spærrezonen uden risiko, når vektoren ikke længere er aktiv.
            
         
               (6)
            
            
               Da der skal være streng kontrol med sporbarheden af dyrene, bør flytningerne begrænses til indenlandske flytninger til bedrifter, som er registreret af den for bestemmelsesbedriften kompetente myndighed.
            
         
               (7)
            
            
               Sådanne flytninger bør desuden ophøre, når vektoren igen bliver aktiv i et epidemiologisk relevant område af de berørte spærrezoner.
            
         
               (8)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I artikel 3 i beslutning 2003/828/EF foretages følgende ændringer:
   
               a)
            
            
               Stk. 1 affattes således:
               »1.   Indenlandske forsendelser af dyr samt af sæd, æg og embryoner herfra fra spærrezoner nævnt i bilag I er fritaget fra udtransportforbuddet, hvis dyrene eller sæden, æggene og embryonerne herfra opfylder kravene i bilag II, eller for Spaniens, Frankrigs, Italiens og Portugals vedkommende hvis de opfylder kravene i stk. 2, eller for Grækenlands vedkommende hvis de opfylder kravene i stk. 3, jf. dog stk. 3a.«
            
         
               b)
            
            
               Efter stk. 3 indsættes følgende som stk. 3a:
               »3a.   Hvis der i et epidemiologisk relevant område af de i bilag I nævnte spærrezoner er forløbet over 40 dage efter den dato, hvor vektoren er ophørt med at være aktiv, kan den kompetente myndighed indrømme fritagelser fra udtransportforbuddet for indenlandske forsendelser af følgende:
               
                           a)
                        
                        
                           dyr, der er bestemt til bedrifter registreret til formålet af den for bestemmelsesbedriften kompetente myndighed, og som derefter kun må flyttes fra disse bedrifter til et slagteri
                        
                     
                           b)
                        
                        
                           dyr, der er serologisk (ELISA eller AGID) negative eller serologisk positive, men virologisk (PCR) negative
                        
                     
                           c)
                        
                        
                           dyr, der er født efter den dato, hvor vektoren er ophørt med at være aktiv.
                        
                     Den kompetente myndighed indrømmer kun de i dette stykke fastsatte fritagelser i den periode, hvor vektoren ikke er aktiv.
               Hvis det i forbindelse med epidemiovervågningsprogrammet, jf. artikel 9, stk. 1, litra b), i direktiv 2000/75/EF, konstateres, at vektoren igen er aktiv i den berørte spærrezone, sørger den kompetente myndighed for, at disse fritagelser ikke længere finder anvendelse.«
            
         Artikel 2
   Denne beslutning anvendes fra den 19. marts 2005.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 9. marts 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 327 af 22.12.2000, s. 74.
   
      (2)  EUT L 311 af 27.11.2003, s. 41. Senest ændret ved beslutning 2005/138/EF (EUT L 47 af 18.2.2005, s. 38).